विवि के प्रति कुलपति चिन्मय पंड्या ने कहा कि शांतिकुंज, देवसंस्कृति विश्वविद्यालय हमेशा एक परिवार के नाम से जाना जायेगा और ये महोत्सव हमारे पूरे वैश्विक परिवार के लिए है. मानवता आज खतरे में है और इसका एकमात्र हल मानवीय मूल्यों और प्रेम को बढाकर ही किया जा सकता है. इस महोत्सव का उद्देश्य एक ऐसे परिवार निर्माण से है जो रिश्तों और सम्बन्धों से परे हो. हर एक व्यक्ति जो इस धरती पर है वो एक परिवार का हिस्सा है. यही इस महोत्सव का मूल है, और योग, संस्कृति तथा अध्यात्म इनके आधार हैं.	 मुख्य अथिति श्री पद नाइक ने कहा कि योग जीवन जीने की कला है. उन्होंने कहा कि शांतिकुञ्ज हमेशा विश्व निर्माण का कार्य करता रहता है. उन्होंने बताया कि आज अनेकों बीमारियों को योग के द्वारा ठीक किया जा सकता है. महात्मा गांधी और लालबहादुर शास्त्री को याद करते हुए श्री नाइक ने योग, संस्कृति तथा अध्यात्म के महत्व पर प्रकाश डाला. उन्होंने शांतिकुञ्ज के व्यक्ति निर्माण, समाज निर्माण तथा राष्ट्र निर्माण के कार्यक्रमों पर ख़ुशी भी जाहिर की.